Δημοκρατική Ανανεωτική Πρωτοπορία - Νέα Δημοκρατική Φοιτητική Κίνηση

Η Δημοκρατική Ανανεωτική Πρωτοπορία - Νέα Δημοκρατική Φοιτητική Κίνηση (Δ.Α.Π.-Ν.Δ.Φ.Κ.) είναι η φοιτητική παράταξη της Οργάνωσης Νέων Νέας Δημοκρατίας (ΟΝΝΕΔ) και αντιπροσωπεύει την κεντροδεξιά και την δεξιά στα Πανεπιστήμια.

Η ΔΑΠ-ΝΔΦΚ είναι μέλος της Ένωσης Ευρωπαίων Δημοκρατών Φοιτητών (EDS).

 Ίδρυση 
Δημιουργήθηκε το 1976 ως αποτέλεσμα συγχώνευσης των παρατάξεων της Δημοκρατικής Ανανεωτικής Πρωτοπορίας (παράταξη των αθηναϊκών Πανεπιστημίων και Τ.Ε.Ι. το 1975) και της Νέας Δημοκρατικής Φοιτητικής Κίνησης (παράταξη της Θεσσαλονίκης το 1974 και 1975).Ιστορία της ΔΑΠ-ΝΔΦΚ, από τον κεντρικό ιστότοπο της παράταξης. Ανακτήθηκε στις 26 Οκτωβρίου 2006. Την τελική ονομασία ΔΑΠ-ΝΔΦΚ πρότεινε ο τότε, φοιτητής Ιατρικής και μέλος της Εκτελεστικής Γραμματείας της ΟΝΝΕΔ, Νίκος Παπαδημάτος, μετά από ολονύκτιες διαπραγματεύσεις οι οποίες έδειχναν να καταλήγουν σε αδιέξοδο, αφού ούτε η παράταξη των αθηναϊκών Πανεπιστημίων και ΤΕΙ δέχονταν να απαλειφθεί το ΔΑΠ ούτε η παράταξη της Θεσσαλονίκης να μην υπάρχει ευθεία αναφορά στη ΝΔΦΚ.

 Ιστορία 
 1975: Ιδρύονται η Δημοκρατική Ανανεωτική Πρωτοπορία (ΔΑΠ) στην Αθήνα και η Νέα Δημοκρατική Φοιτητική Κίνηση (ΝΔΦΚ) στη Θεσσαλονίκη.
 1976: Οι δύο παρατάξεις συγχωνεύονται σε μία, πανελλαδικής εμβέλειας, τη ΔΑΠ-ΝΔΦΚ, η οποία εκπροσωπείται για πρώτη φορά στο Κ.Σ. της πρώτης μεταδικτατορικής ΕΦΕΕ.
 1976-1985: Αρχικά η ΔΑΠ-ΝΔΦΚ σταθεροποιείται και μετά το 1981 αυξάνει σημαντικά τα ποσοστά της.
 1985: Αποκτά για πρώτη φορά επίσημα θεσμοθετημένα όργανα.
 1987: Με Γραμματέα τον Γιώργο Βουλγαράκη, καταλαμβάνει την πρώτη θέση στις φοιτητικές εκλογές με ποσοστό περίπου 27%.
 1990: Σημειώνεται το μεγαλύτερο ποσοστό που κατακτά ποτέ και αγγίζει το 47%.
 1995: Πραγματοποιείται το τελευταίο Πανσπουδαστικό Συνέδριο.
 2010: Η ΔΑΠ-ΝΔΦΚ παραμένει πρώτη με ποσοστό 40%.
 2011: Η ΔΑΠ-ΝΔΦΚ καταθέτει στις 21 Φεβρουαρίου 2011 από το Πανεπιστήμιο Πειραιά τη νέα της πρόταση για τα ελληνικά Πανεπιστήμια και ΤΕΙ, παρουσία του τότε αρχηγού της αξιωματικής αντιπολίτευσης Αντώνη Σαμαρά. Για πρώτη φορά μία πολιτική νεολαία ζητά μέσα από ακαδημαϊκό χώρο την κατάργηση του ασύλου.
 2012: Την Παρασκευή 30 Μαρτίου 2012, από το Πάντειο Πανεπιστήμιο, η ΔΑΠ-ΝΔΦΚ προχώρησε στην παρουσίαση της πρότασης. Ένα σύνολο θέσεων και προτάσεων προκειμένου να ενισχυθεί το κοινωνικό πρόσωπο των ιδρυμάτων μέσα στα Πανεπιστήμια και τα ΤΕΙ της χώρας.
 2018: Τα Κεντρικά Συμβούλια ΔΑΠ-ΝΔΦΚ Πανεπιστημίων και ΤΕΙ αποφάσισαν τη διεξαγωγή της Εθνικής Συνδιάσκεψης της ΔΑΠ-ΝΔΦΚ. Στα πλαίσια της Εθνικής Συνδιάσκεψης, πραγματοποιήθηκαν σε πολλές πόλεις της χώρας Προσυνδιασκέψεις. Η Εθνική Συνδιάσκεψη πραγματοποιήθηκε στις 17 και 18 Μαρτίου στο Εκθεσιακό Κέντρο Περιστερίου, με τη συμμετοχή 1000 συνέδρων - μελών της παράταξης. Στην Εθνική Συνδιάσκεψη υπερψηφίστηκε η επικαιροποίηση της Πρότασης Παιδείας της ΔΑΠ-ΝΔΦΚ ενώ παράλληλα υπερψηφίστηκε και ο νέος Κανονισμός Λειτουργίας της παράταξης. Την Πέμπτη 26 Απριλίου 2018, στο Γεωπονικό Πανεπιστήμιο Αθηνών, παρουσιάστηκε η νέα επικαιροποιημένη Πρόταση Παιδείας της ΔΑΠ-ΝΔΦΚ για το Πανεπιστήμιο και το ΤΕΙ της νέας εποχής, η οποία καλύπτει το σύνολο των θεμάτων που σχετίζονται με την ακαδημαϊκή κοινότητα. Στις Φοιτητικές και Σπουδαστικές Εκλογές, καταγράφει στα Πανεπιστήμια ποσοστό 50,1% και στα ΤΕΙ 56,1%.
 2024: Ύστερα από απόφαση του Κεντρικού Συμβουλίου της ΔΑΠ-ΝΔΦΚ και σύμφωνη γνώμη από το Εκτελεστικό Γραφείο της ΟΝΝΕΔ, αποφασίστηκε η διεξαγωγή της Εθνικής Συνδιάσκεψης της ΔΑΠ-ΝΔΦΚ υπό τον Γραμματέα Κυριαζή Σωτηρίου. Η Εθνική Συνδιάσκεψη πραγματοποίηθηκε την 1η και την 2α Μαρτίου στο Κλειστό Στάδιο «Μιχάλης Μουρούτσος» στη Δάφνη, παρουσία του Πρωθυπουργού και Προέδρου της Νέας Δημοκρατίας, Κυριάκου Μητσοτάκη. 

 Πανελλαδικές φοιτητικές εκλογές 
Το 1985 πλησίασε την πρώτη θέση, ενώ το 1987 αναδείχτηκε πρώτη φοιτητική παράταξη, με ποσοστό που άγγιζε το 27%Φοιτητικές Εκλογές 1985: H «γαλάζια γενιά» στο προσκήνιο. 

Κέρδιζε ανελλιπώς τις φοιτητικές εκλογές από το 1987 έως το 2019.

Στις φοιτητικές εκλογές του 2022 η ΔΑΠ-ΝΔΦΚ ηττήθηκε έναντι της Πανσπουδαστικής (ΠΚΣ) με 16.684 ψήφους (33,43%), ερχόμενη δεύτερη με 13.807 (27,66%). Παρόλα αυτά αρνήθηκε την ήττα της, καταγγέλοντας «αντιθεσμική» συμπεριφορά εκ μέρους της ΠΚΣ, ανακοινώνοντας διαφορετικά αποτελέσματα. Το ίδιο σκηνικό επαναλαμβάνεται κάθε έτος, με την ΔΑΠ να αναγνωρίζει (και να μην αναγνωρίζει αντίστοιχα) διάφορους συλλόγους, και έτσι να αυτοανακηρύσσεται πρώτη με ποσοστά 39%-46%*, και με τις υπόλοιπες παρατάξεις (ΠΚΣ, ΕΑΑΚ, Attack) να αναγνωρίζουν ως νικήτρια την ΠΚΣ με ποσοστά που κυμαίνονται στο 33%-36% έναντι 24%-27% της ΔΑΠ.* Πέραν από τις διαφορές στην αναγνώριση συλλόγων, το 2025 η ΠΚΣ κατήγγειλε την ΔΑΠ για νοθεία και αποκλεισμούς ψηφοδελτίων.

 Οργάνωση 
Η ΔΑΠ-ΝΔΦΚ είναι αυτοδιοικούμενη οργάνωση που υπάγεται στην Οργάνωση Νέων Νέας Δημοκρατίας (ΟΝΝΕΔ) της οποίας αποτελεί Γραμματεία του Εκτελεστικού της Γραφείου. Επικεφαλής της παράταξης είναι ο Γραμματέας της ΔΑΠ-ΝΔΦΚ. Η παράταξη διαθέτει 13μελή Κεντρική Γραμματεία και 30μελές Κεντρικό Συμβούλιο που συγκροτούνται από στελέχη οργανώσεων όλης της Ελλάδας.

Από το 1985 τη θέση του Γραμματέα της ΔΑΠ-ΝΔΦΚ Πανεπιστημίων έχουν καταλάβει οι εξής:
 Ονοματεπώνυμο  Χρονική Περίοδος  Σχολή ή Τμήμα  Γεώργιος Αναγνωστάκος  1985 - 1986  Ανωτάτη Γεωπονική Σχολή Αθηνών Γιώργος Βουλγαράκης  1986 - 1987  Ανωτάτη Βιομηχανική Σχολή Πειραιά - Νομική Σχολή, Πανεπιστήμιο Αθηνών Κωστής Χατζηδάκης  1987 - 1989  Τμήμα Νομικής του Πανεπιστημίου Αθηνών Δήμος Κατσιγιάννης  1989 - 1990  Σχολή Πολιτικών Μηχανικών, Εθνικό Μετσόβιο Πολυτεχνείο Σπύρος Σταυρίδης  1990 - 1992  Σχολή Ηλεκτρολόγων Μηχανικών, Εθνικό Μετσόβιο Πολυτεχνείο Ευτύχης Βαρδουλάκης  1992 - 1995  Τμήμα Πολιτικής Επιστήμης και Δημόσιας Διοίκησης, Πανεπιστήμιο Αθηνών Γιάννης Οικονόμου  1995 - 1998  Γεωπονικό Πανεπιστήμιο Αθηνών Χρήστος Κουρούσης  1998 - 1999  Ιατρική Σχολή, Πανεπιστήμιο Αθηνών Βασίλης Τοκάκης  1999 - 2001  Πανεπιστήμιο Πειραιώς Γιώργος Παπανικολάου  2001 - 2004  Τμήμα Νομικής του Πανεπιστημίου Αθηνών Δημήτρης Βολουδάκης  2004 - 2007  Γεωπονικό Πανεπιστήμιο Αθηνών Εμμανουήλ Κασσελάκης  2007 - 2009  Τμήμα Μαθηματικών, Πανεπιστήμιο Κρήτης Γιώργος Παπαδομιχελάκης  2009 - 2010  Τμήμα Πολιτικής Επιστήμης και Δημόσιας Διοίκησης, Πανεπιστήμιο Αθηνών Σάκης Ιωαννίδης 2010 - 2012  Τμήμα Οικονομικής & Περιφερειακής Ανάπτυξης, Πάντειο Πανεπιστήμιο Αποστόλης Μπακόλας  2012 - 2015  Τμήμα Στατιστικής και Ασφαλιστικής Επιστήμης, Πανεπιστήμιο Πειραιώς Σωτήρης Πολύζος  2015 - 2016  Τμήμα Φιλολογίας, Πανεπιστήμιο Αθηνών Γιάννης Αναστασόπουλος  2016 - 2017  Τμήμα Χημείας, Πανεπιστήμιο Αθηνών Μένιος Κορομηλάς  2017 - 2019  Σχολή Πολιτικών Μηχανικών, Εθνικό Μετσόβιο ΠολυτεχνείοΓραμματέας ΔΑΠ-ΝΔΦΚ (ενιαίο) Κώστας Τσιαγκλιώτης  2019 - 2021  Τμήμα Κοινωνιολογίας, Πανεπιστήμιο Αιγαίου Κατερίνα Κορωνιά  2021 - 2022  Τμήμα Χημείας, Πανεπιστήμιο Αθηνών Κυριαζής Σωτηρίου  2022 - 2025  Σχολή Αρχιτεκτόνων Μηχανικών, Πολυτεχνείο ΚρήτηςΜανόλης Ρενιέρης2025 - σήμεραΤμήμα Νομικής του Πανεπιστημίου Αθηνών

Από το 1996 έως το 2019 τη θέση του Γραμματέα της ΔΑΠ-ΝΔΦΚ ΑΤΕΙ έχουν καταλάβει οι εξής:
 Ονοματεπώνυμο  Χρονική Περίοδος Ευάγγελος Μεταξωτός  1996 - 1997 Γεώργιος Πέτραινας  1997 - 1998 Σωτήριος Μασούρης  1998 - 2000 Γρηγόριος Γρηγοριάδης  2000 - 2001 Γεώργιος Ζαΐμης  2001 - 2004 Πέτρος Αρβανιτάκης  2004 - 2007 Αντώνιος Μαγγλάρης  2007 - 2010 Γρηγόριος Αντωνάκης  2010 - 2013 Κωνσταντίνος Μεϊντής  2013 - 2016 Κωνσταντίνος Στάσης  2016 - 2019Η θέση καταργήθηκε.

 Παραπομπές 

 Εξωτερικοί σύνδεσμοι 


Κατηγορία:Νέα Δημοκρατία
Κατηγορία:Φοιτητικές παρατάξεις στην Ελλάδα